﻿Studiul artelor şi culturologie: istorie, teorie, practică nr. 2 (31), 2017 pR OBLEMELE IMAGINAŢIEI CREATIVE ŞI METODELE DE DEpĂŞIRE ALE ACESTORA THE PRoBLEMS of CREATIVE IMAgINATIoN AND THE METHoDS of THEIR RESoLUTIoN DANIELA ROŞCA-CEBAN, doctorandă, Universitatea Pedagogică de Stat Ion Creangă, Chişinău OLIMpI ADA ARBUZ-SpATARI, conferenţiar universitar, doctor în pedagogie, Universitatea Pedagogică de Stat Ion Creangă, Chişinău CZU 37.015.31:[159.954.4:7] La momentul actual, în instituţiile de învăţământ, problemele activităţii artistice trebuie privite nu din punct de vedere al rezultatelor finale, ci din punct de vedere al stimulării gândirii creatoare a tinerilor cadre didactice. La baza acestei gândiri se află multe procese, care pot avansa în cadrul educaţiei artistico-plastice. Creativitatea este unul dinte cei mai importanţi factori în domeniul artistic şi cel pedagogic, atât pentru tinerele cadre didactice cât şi pentru discipolii lor. Un cadru didactic, cu un miez creativ dezvoltat insuficient, nu va putea capta studenţii şi, eventual, nu va putea stabili o conexiune eficientă în procesul de instruire, fapt care va influenţa, inevitabil, rezultatele educaţionale. Cuvinte-cheie: imaginaţie creativă, blocaj al imaginaţiei creative, metodă de stimulare a imaginaţiei creative Currently, the artistic activities issues in educational institutions must be considered, not so much in terms of results, but in terms of stimulating the creative thinking of young teachers. There are several processes, at the basis of this thinking, that can advance in the artistic-plastic education. Both the artistic and pedagogical spheres creativity is one of the most important factors for the young teachers as well as for their disciplines. A teacher, who does not have sufficiently developed creative abilities, cannot capture students` attention, and possibly cannot establish an efficient connection in the educational process, which will inevitably influence the educational outcomes. Keywords: creative imagination, blockage of creative imagination, method of stimulating creative imagination În aria artistico-plastică, sistematizarea învăţământului superior presupune o exigenţă metodolo- gică în formarea profesională a studenţilor – artiști plastici – și a cadrelor didactice, prin dezvoltarea imaginaţiei creative în aria respectivă. Apartenenţa cunoașterii artistice determină specificul multilateral al profilurilor profesionale în domeniul artistic, ea prezintă obiectiv poziţia lor epistemologică și adaptarea metodologiilor tradiţi- onale: în aspect general – natura cunoașterii artistice, iar în aspect particular – gândirea, percepţia și | 197 |Studiul artelor şi culturologie: istorie, teorie, practică nr. 2 (31), 2017 imaginaţia creativă, produsele creative tangibile și spirituale. Arta reprezintă un izvor nesecat de resurse, care stimulează atât dezvoltarea imaginaţiei cât și a proceselor psihice. Tangenţa dintre imaginaţia creativă și cursurile artistico-plastice va deschide noi viziuni în plan metodic. Imaginaţia creativă comportă un specific operaţional, care îi asigură studen- tului calea de pătrundere concretă în esenţa procesului de creaţie artistică, îi oferă posibilitatea să evo- lueze de la abstract spre concret, imaginându-și obiectul în material cu semnificaţie artistică. Predarea principiilor decorativităţii în cadrul orelor de studii ne va permite însușirea etapizată a schimbărilor, progreselor sau regreselor în procesul dezvoltării imaginaţiei creative – proces foarte important pen- tru activitatea general-umană și, în mod deosebit, pentru activitatea artistică a studenţilor. Astfel, problema cercetării constituie indigenţa procesului creator, combinarea mecanică și repro- ducerea intuitivă a experienţei studenţilor – artiști plastici. Insuficienţa imaginaţiei creative în procesul creator. geneza conceptului imaginaţie creativă în conţinutul psihologic începe în cadrul proceselor ima- ginative. Deși interceptarea, analiza și sinteza experienţei umane se află la baza unei totalităţi de acte fizice, morale și intelectuale – folosirea metodică a propriilor forţe, participarea laborioasă și lucidă pentru căpătarea unui rezultat sau produs într-un domeniu anumit – toate acestea nu reprezintă limita activităţii general-umane. Simpla reproducere a experienţelor din trecut în prezent este ineficientă, indiferent de etapa și condiţiile de dezvoltare ale prezentului. Pentru a eficientiza activitatea umană, posterioritatea împrejurărilor determinate de condiţiile existenţei trebuie să fie anticipată prin in- trarea în funcţie a mecanismelor psihice, datorită cărora experienţele trecute și actuale sunt supuse transformărilor, transfigurărilor și modificărilor în produs nou. Mecanismul psihic descris mai sus este numit imaginaţie. Imaginaţia este procesul psihic de prelucrare, reconstrucţie, transformare a datelor experienţei în vederea reflectării necunoscutului, viitorului, posibilului sau dezirabilului prin noi imagini sau proiecte [1, p. 629]. Totalitatea elementelor care fac parte din sistemul psihic uman stau la baza procesului inovaţional prin imaginaţiile, aspiraţiile, dezideratele, experienţele umane și reprezintă, în fond, personalitatea în toate aspectele sale. Imaginaţia se află în interacţiune permanentă cu totalitatea funcţiilor și proceselor psihice, dintre care cele mai importante sunt: gândirea, memoria și limbajul. În taxonomia generală a proceselor psihice, locul imaginaţiei în procesul creator a constituit obiect de dispută controversată între psihologi. În timp ce unii (de exemplu, Ribot, Lipps, Dumas, Popescu - Neveanu) recunosc și subliniază individualitatea specifică și ireductibilitatea ei la alte entităţi psihice, alţii (în deosebi, autorii de orientare behavioristă și, mai recent, cei de orientare cognitivistă) contestă delimitarea ei ca proces distinct [2, p. 517]. Pentru a realiza o explicaţie corespunzătoare a imaginaţiei, este necesară analiza ei ca modalitate deosebită a proceselor psihice cognitive, juxtapuse percepţiei, gândirii, memoriei. Din perspectiva proceselor active, relativ intenţionate, imaginaţia este un proces de generare, de producere și de tratare a imaginilor în diferite aspecte. Modalitatea de realizare și produsul imaginaţiei determină identificarea și separarea ei de restul proceselor psihice. În activitatea cotidiană, termenul imaginaţie este utilizat, cel puţin, sub trei aspecte, evidenţiate de M. golu în modul următor: – se spune despre un individ că posedă imaginaţie, dacă el a reușit să rezolve o oarecare problemă concretă, într-o manieră originală, diferită de a celorlalţi (imaginaţie practică); – în domeniul comunicării verbale, termenul imaginaţie se folosește pentru a califica originalita- tea mijloacelor la care cineva recurge pentru a determina la nivelul interlocutorului sau auditoriului efectul dorit/așteptat (imaginaţie lingvistică sau verbală); – în fine, în sens tradiţional, imaginaţia reprezintă „capacitatea de a combina imagini în tablouri sau succesiuni care imită faptele naturii, dar care nu constituie nimic real sau existent [2, p. 517]. | 198 |Studiul artelor şi culturologie: istorie, teorie, practică nr. 2 (31), 2017 Termenul imaginaţie creativă este întâlnit în diverse surse, cele mai relevante fiind: P. Popescu-Ne- veanu (1978); P. Popescu-Neveanu (2013); D. Patrașcu (2002); А. Маклаков (2008); Р. Немов (2003); А. Петровский (1976); С. Рубинштейн (2002); Н. Ефимова (2013); Н. Дмитриева (2007). În concepţia lui Kant, imaginaţia productivă presupune crearea de opere de artă, pentru a explica, în general, intuiţia intelectuală a omului de știinţă în descoperirea de noi ipoteze [3]. Termenul imaginaţie productivă (imaginaţie creatoare) îl mai întâlnim la autorii: О. Первушина (1996); M. Maher (1915); g. Taylor, H. Ricoeur (2006); L. Sartre, H. Ricoeur (2014); E. furlong (2002); D. Heath; A. Dennis, D. Ventura (2015). Urmând direcţia imaginaţiei productive, la autorul Ю. Щербатых găsim tratarea acestui termen ca fiind sinonimă cu imaginaţia creativă ce presupune crearea de noi idei, fără implicarea unui model concret, atunci când realitatea este transformată creativ într-un mod nou, și nu doar copiat sau recreat mecanic [4, p. 79-81]. Astfel, făcând o sinteză a materialului investigat, putem concluziona că, pe parcursul evoluţiei sale, termenul imaginaţie creativă avea următoarele forme: fantezie; creativitate, imaginaţie creatoare, imaginaţie productivă. Având abateri nesemnificative în tratare, aceste noţiuni își păstrează conţinutul constructiv și funcţional în toate aspectele. În activitatea profesională, problemele care demonstrează nivelul scăzut de dezvoltare al imaginaţiei creative sunt rezultatul predilect al tulburărilor imaginaţiei. Imaginaţia este susţinută de gândire, al cărei element esenţial este. Tulburările imaginaţiei sunt în strânsă legătură cu dezvoltarea gândirii și, respectiv, cu tulburările de gândire. Scăderea nivelului imaginaţiei apare în cazurile: – dezvoltării cognitive insuficiente (oligofrenie); – deteriorării cognitive (demenţă); – perturbării și diminuării temporare a imaginaţiei (confuzie); – inhibiţiei (inhibiţia trebuie diferenţiată de negativism, mutacism, reticenţă). Imaginaţia diminuă tranzitoriu în inhibiţia din stările depresive, nevroze obsesionale, psihaste- nii. În această ordine de idei, revenim la problema dezvoltării imaginaţiei creative a studenţilor, o problemă relevantă, prin faptul că acest proces mental este o componentă integrantă a oricărei forme de activitate creativă, inclusiv a procesului de predare. Punctul forte al gândirii originale, creative este abilitatea de a privi diferit sau într-o nouă moda- litate lucrurile. Sub semnificaţia unei gândiri independente se află iniţiativa și anume - capacitatea de a face primul pas în rezolvarea problemelor într-un mod inedit. La rândul său, această abilitate depinde de imaginaţie, de capacitatea de a forma conștient ceva nou, diferit de cele întâlnite anterior în realitate. Imaginaţia creativă a studentului creează un fel de bază pentru dezvoltarea abilităţi de cercetare, iniţiativă și activitate de observare. Nivelul dezvoltat al imaginaţiei presupune ca studentul să gândească neconvenţional și să fie gata pentru căutarea abordărilor originale, pentru analiza situaţiilor educaţionale și pentru soluţionarea problemelor pedagogice. Imaginaţia dezvoltată permite combaterea eficientă a așa-numitei inerţii psi- hologice, adică a gândirii șablonate (concentrarea provizorie a gândirii). În acest caz, după cum arată practica, este efectivă bazarea pe astfel de forme de activităţi, ca training-uri și seminare pentru dez- voltarea imaginaţiei creative [5, p. 2]. formele sau, mai curând, procedeele care facilitează dezvoltarea imaginaţiei creative (în alte surse putem găsi aceste procedee referite la creativitate) sunt: – Analogia: pornește de la ceva cunoscut și interpretează o situaţie nouă prin raportarea la mode- lul asimilat. Psihologia cognitivă atribuie un rol important analogiei în rezolvarea de probleme. Aceste cercetări au fost iniţiate de către psihologul american de origine germana K. Duncker, prin celebrele probleme ale radiaţiei și ale comandantului. Prin analogie, subiectul realizează un transfer al unei si- tuaţii vechi, cunoscute, într-o situaţie nouă, în vederea explicării celei noi. | 199 |Studiul artelor şi culturologie: istorie, teorie, practică nr. 2 (31), 2017 – Asocierea: se raportează la principiile asociaţiei, mai ales, la asocierea prin contiguitate spaţio-tem- porală. Psihologul american A. osborn, în studiile sale dedicate creativităţii, acordă un rol important asocierii sistematice ca procedeu de imaginaţie voluntară. Subiectul este forţat la astfel de asocieri cu aju- torul unor întrebări privitor la structurile asociative posibile, pornind de la contiguitatea spaţio-tempo- rală, de la asemănări sau contraste. Spre exemplu, un procedeu de investigare al creativităţii îl constituie înlănţuirea asociativă referitor la utilizări cât mai variate ale unor obiecte banale. Mai mult decât atât, osborn antrenează subiectul în operaţii de modelare mentala, virtuală a relaţiilor spaţiale și simbolice. – Adaptarea: procedeu prin care mijloacele și modalităţile de imaginaţie utilizate într-un context sunt adaptate și utilizate ulterior într-un alt context. Este folosit frecvent în creaţia literară sau în adap- tările regizorale ale unor piese de teatru clasice. – Modificarea: procedeu mai complex, ce implică transformări care vizează aspecte, laturi ale obiectelor. Se ajunge la noi forme, la noi configuraţii, la un nou aspect, pornind de la ceva cunoscut. Modificarea și restructurarea sunt, pentru producţia modernă de bunuri de consum, mijloace des utilizate, în vederea sporirii atractivităţii și a creșterii vânzărilor. Un calculator, a cărui unitate centrală este dotată cu carcasă transparentă și cu iluminare internă, apare mai atractiv pentru unii cumpărători decât un calculator banal, cu carcasă opacă. – Substituirea: procedeu de înlocuire a unor elemente cu altele, în vederea producerii produselor noi, mai performante. Avioanele modeme de pasageri apelează la substituirea metalului cu substanţe polimerizate, care au o duritate apropiată de cea a diamantului, rezistenţă la suprasolicitări și sunt mai ușoare de zeci de ori decât metalul. – Amplificarea (hiperbolizarea): procedeu utilizat frecvent în literatură, cu scopul de a mări im- pactul asupra cititorului. – Diviziunea şi rearanjarea: procedeu similar analizei și sintezei. obiectul sau rezultatul artistic al unei creaţii este separat, compus în părţi componente, se încearcă rearanjarea, reordonarea în așa fel, încât rezultatul final să poată fi verificat, validat și aplicat [6, p. 344-345]. Este deosebit de important ca profesorii să-și dezvolte abilitatea de a „da frâu liber” imaginaţiei. Nu întâmplător, S. Rubinstein a argumentat, că „autodezvoltarea imaginaţiei creative se datorează, într-o oarecare măsură, tehnologiei, iar absenţa sau imperfecţiunea acesteia, caracterul inadecvat al sarcinilor creative pot inhiba imaginaţia creatorului [7, p. 206]. o altă metodă eficientă în dezvoltarea imaginaţiei creative este așa-numitul „joc creativ” (scena- riu, rol intelectual etc.). Printre jocurile creative există un număr mare de jocuri binecunoscute de mult de timp, cum ar fi: „Burime”, „ghicitul de cuvinte” etc. oamenii de știinţă au propus, de asemenea, diverse sarcini creative pentru dezvoltarea imaginaţi- ei: „Crearea unei imagini (obiect, fenomen)”, „Al treilea e de prisos”, „Crearea unei propuneri din trei cuvinte” etc. [5, p. 6]. Concluzii: Analizând procesele imaginative, deducem că orice cercetare poartă, în mod inevitabil, amprenta relaţiei personale a autorului cu fenomenul (domeniul) studiat. Și, dacă acest lucru se face prezent în lumea știinţelor exacte, cu atât mai mult el nu poate lipsi în domeniul știinţelor umanitare, fapt ce nu poate fi evitat în cazul cercetării fenomenului artistic. Problemele imaginaţiei creative pot fi soluţionate printr-un șir de metode și procedee specifice. Acest proces este important pentru dezvol- tarea imaginaţiei creative în cadrul cursurilor artistico-plastice. Referinţe bibliografice 1. PoPESCU-NEVEANU, P. Tratat de psihologie generală. București: Editura. Trei, 2013. 2. goLU, M. Fundamentele psihologiei. București: Editura fundaţiei România de Mâine, 2007. 3. NESHER, D. The role of productive imagination. In: Creating art works and discovering scientific hypotheses. Creative Commons general Public License [online], 2013 [accesat 1 .04. 2016]. Disponibil: http:// wab. uib. no/agora/ tools/ alws/collection-10-is- sue-1-article-62.annotate. | 200 |Studiul artelor şi culturologie: istorie, teorie, practică nr. 2 (31), 2017 4.ЩЕРБ АТЫХ, Ю. Общая психология. Москва: Изд-во: Московского гуманитарно-экономического института, 2008. 5.МАЛХАСЯН, М. Развитие творческого воображения педагога дополнительного художественного образования: значение, методики, уровни.[online]. В: Институт художественного образования и культурологии Российской академии образования [site]. [accesat 16,12.2017]. Disponibil: http://www.art-education.ru/electronic-journal/razvitie-tvorcheskogo-voobrazheniya-pe- dagoga-dopolnitelnogo-hudozhestvennogo. 6.ANIŢEI, M. Fundamentele psihologiei. București: Editura. Universitară, 2010. 7.РУБИНШТЕЙН, С. Основы общей психологии. Москва: Изд-во Питер, 2002. | 201 |